Die ligte maaltyd – toortsie.com
Februarie 24, 2015 Februarie 19, 2015 ~ Toortsie
Die ligte ete van die dag bly maar vir my ‘n kopseer. Kyk, my ma het ‘n groot ete gekook vir middagete en saans was daar altyd ‘n heerlike dis, 6 nm bedien.
Ek is nie so oulik nie.
Ek sal ‘n tunaslaai maak as ek regtig oulik is, deesdae selfs ‘n pakkie wors gaarmaak, maar nie veel meer nie.
Voordat ek Banting gedoen het, sou ek graag iets met eiers maak, maar nou eet ek reeds 2 eiers in die oggend en wil dan nie in die aand ook nog eiers maak nie.
‘n Broodjie is ‘n maklike keuse, maar dis uit as jy Banting doen. Tensy jy dalk Banting brood bak.
Ek sal graag wil hoor wat julle vir ‘n ligte maaltyd maak.
Ek het hierdie plaatkoekies probeer.
Maal 100g rou amandels
1 eetlepel xyletol
1/4 teelepel bakpoeier
Verhit ‘n pan en smelt botter daarin.
Neem 1/3 maatkoppie en skep slap beslag in pan.
Moenie te veel foeter daarmee nie. Draai om as gaar.
Smeer botter op en vulsels van jou keuse. Kaas, tamatie, komkommer, net wat jy wil.
Dis baie vullend.
Ek het die resep op Pinterest gekry. Ek kon nie die oorspronklike resep kry nie, maar loer net bietjie hier!
Posted in Banting, LCHF,Kosdinge	Banting Flapjaks
Next ›My hart huil saam met Stellenbosch
10 thoughts on “Die ligte maaltyd”
Februarie 24, 2015 om 6:08 vm
Lyk nie sleg nie! Klink ook nie sleg nie. Dis maar n storie om eetgoed te maak wat by leefstyl moet pas
Februarie 24, 2015 om 8:44 vm
‘n Ligte maaltyd is iets wat gebeur as die ligte aan is? 😉
Ernstig nou, al wat ek weet van kos is hoe om dit te eet. Ek sal wel dink iets soos ‘n quiche, sop of ‘n slaai behoort lig genoeg te wees.
Februarie 24, 2015 om 3:38 nm
Hoe water my mond nou vir plaatkoekies
Februarie 24, 2015 om 3:51 nm
Ek maak gereeld indiese kos en maak dan net die dhal en mugh dunner (soos sop) want dan kan mens dit sonder rys/roti eet. Ek DINK dis banting vriendelik – lensies en moong boontjies? Ook lief vir baked beans! Sardientjies as ‘n afwisseling vir tuna, warm, gemaak met uie, tamatie en fenugreek sade & komyn. Maar ek hou van kook! 🙂
Februarie 24, 2015 om 5:13 nm
Dit lyk heerlik, maar ongelukkig is die bone uit en die lensies… dis nou as jy banting doen.
Februarie 25, 2015 om 3:37 nm
Mm, verbeel jou nou as jy die botter met margarien vervang, dan is dit vegan ;);)
Ons het gisteraand slaai geëet – klomp blare, verskillendes, spinasie, jong beet, neutblaarslaai en gewone slaai, met stukkies wortel, tamaties, olywe, kekerertjie en ander spruite, avokado en dan tofu nuggets wat ek gebraai het en in stukkies gesny het. Met olyfolie op. Heerlik, vullend en lig gewees.
Februarie 25, 2015 om 3:38 nm
Klink net so lekker.
Februarie 25, 2015 om 5:05 nm
Sjoe – lyk eintlik baie lekker. STerkte met die dieet.
Maart 1, 2015 om 4:27 nm
Ek vind dat van die banting broodtjies se meel net te duur is. Gelukkig leer mens gou om van brood te vergeet as jy banting as ‘n dieet volg
Maart 1, 2015 om 4:31 nm
Ja, ek het nog nooit Banting Brood of beskuit gebak nie. Ek het wel een keer Low Carb snytjies brood en ook rolletjies by iemand gekoop. Maar teen 16 rand vir 6 dunne snytjies… raak die broodlus gou op!